CELEX: 32006R1104
Language: sk
Date: 2006-07-18 00:00:00
Title: Nariadenie Komisie (ES) č. 1104/2006 z  18. júla 2006 , ktorým sa mení a dopĺňa nariadenie (ES) č. 831/2002 vykonávajúce nariadenie Rady (ES) č. 322/97 o štatistike Spoločenstva so zreteľom na prístup k dôverným údajom na výskumné účely   (Text s významom pre EHP)

19.7.2006   
            
            
               SK
            
            
               Úradný vestník Európskej únie
            
            
               L 197/3
            
         NARIADENIE KOMISIE (ES) č. 1104/2006
   z 18. júla 2006,
   ktorým sa mení a dopĺňa nariadenie (ES) č. 831/2002 vykonávajúce nariadenie Rady (ES) č. 322/97 o štatistike Spoločenstva so zreteľom na prístup k dôverným údajom na výskumné účely
   (Text s významom pre EHP)
   KOMISIA EURÓPSKYCH SPOLOČENSTIEV
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 322/97 zo 17. februára 1997 o štatistike Spoločenstva (1), a najmä na jeho článok 17 ods. 2 a článok 20 ods. 1,
   keďže:
   
               (1)
            
            
               Nariadením Komisie (ES) č. 831/2002 (2) sa stanovujú podmienky, na základe ktorých sa môže poskytnúť prístup k dôverným údajom zasielaným orgánu Spoločenstva, s cieľom umožniť tvorbu štatistických záverov na výskumné účely. Uvádzajú sa v nich rôzne zisťovania a zdroje údajov, ktorých sa týkajú.
            
         
               (2)
            
            
               Stále narastá požiadavka výskumníkov a vedeckej komunity vo všeobecnosti mať na výskumné účely prístup aj k dôverným údajom zasielaným zo zisťovania o štruktúre príjmov. Zisťovanie štruktúry príjmov predstavuje harmonizované štruktúrované údaje v celej EÚ o hrubých príjmoch, zaplatených hodinách a počte dní dovolenky za rok, ktoré sa zbierajú každé štyri roky podľa nariadenia Rady (ES) č. 530/1999 z 9. marca 1999 o štrukturálnej štatistike príjmov a nákladov práce (3). Prístup k týmto dôverným údajom by bol vo veľkej miere prínosom pre výskum príjmov jednotlivcov a vzťahu príjmov k charakteristike zamestnávateľa. Toto zisťovanie by sa malo pripojiť k zoznamu v nariadení (ES) č. 831/2002.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre štatistickú dôvernosť,
            
         PRIJALA TOTO NARIADENIE:
   Článok 1
   Nariadenie (ES) č. 831/2002 sa mení a dopĺňa takto:
   
               1.
            
            
               V článku 5 sa odsek 1 nahrádza týmto textom:
               „1.   Orgán Spoločenstva môže poskytnúť prístup vo svojich priestoroch k dôverným údajom získaným z týchto zisťovaní alebo zo zdrojov štatistických údajov:
               
                           —
                        
                        
                           panel domácností Európskeho spoločenstva,
                        
                     
                           —
                        
                        
                           zisťovanie pracovných síl,
                        
                     
                           —
                        
                        
                           zisťovanie o zlepšovacích návrhoch Spoločenstva,
                        
                     
                           —
                        
                        
                           zisťovanie o trvalom odbornom vzdelávaní,
                        
                     
                           —
                        
                        
                           zisťovanie o štruktúre príjmov.
                        
                     Na požiadanie vnútroštátneho orgánu, ktorý poskytol údaje, sa však prístup k údajom z tohto vnútroštátneho orgánu neposkytuje na určité výskumné projekty.“
            
         
               2.
            
            
               V článku 6 sa odsek 1 nahrádza týmto textom:
               „1.   Orgán Spoločenstva môže zverejniť súbory anonymizovaných mikroúdajov získaných z týchto zisťovaní alebo zdrojov štatistických údajov:
               
                           —
                        
                        
                           panel domácností Európskeho spoločenstva,
                        
                     
                           —
                        
                        
                           zisťovanie pracovných síl,
                        
                     
                           —
                        
                        
                           zisťovanie o zlepšovacích návrhoch Spoločenstva,
                        
                     
                           —
                        
                        
                           zisťovanie o trvalom odbornom vzdelávaní,
                        
                     
                           —
                        
                        
                           zisťovanie o štruktúre príjmov.
                        
                     Na požiadanie vnútroštátneho orgánu, ktorý poskytol údaje, sa však prístup k údajom z tohto vnútroštátneho orgánu neposkytuje na určité výskumné projekty.“
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júla 2006
      
         
            Za Komisiu
         
         Joaquín ALMUNIA
         
            člen Komisie
         
      
   
   
      (1)  Ú. v. ES L 52, 22.2.1997, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 133, 18.5.2002, s. 7.
   
      (3)  Ú. v. ES L 63, 12.3.1999, s. 6. Nariadenie zmenené a doplnené nariadením Európskeho parlamentu a Rady (ES) č. 1882/2003.